****

РЕПУБЛИКА БЪЛГАРИЯ

Министерство на земеделието и храните

Областна дирекция „Земеделие” гр. Пазарджик

**ОБЯВЛЕНИЕ**

**За провеждане на конкурс**

**за назначаване на държавен служител**

На основание чл.10а, ал.2 от Закона за държавния служител, във връзка с чл.14, ал. 1 и ал.2 от Наредбата за провеждане на конкурсите и подбори при мобилност на държавните служители, във връзка със заповед №РД-139/26.06.2025 г. на директора на ОД “Земеделие” гр. Пазарджик за обявяване на конкурс за заемане на длъжността „**Началник“ на Общинска служба по Земеделие Велинград, Главна Дирекция ,,Аграрно развитие“ към Областна Дирекция ,,Земеделие“ Пазарджик.**

І. **Минимални и специфични изисквания за длъжността** : ,,Началник“ на Общинска служба по Земеделие Велинград, Главна Дирекция ,,Аграрно развитие“ към Областна Дирекция ,,Земеделие“ Пазарджик.

-професионален опит: **3 години или ранг III младши**

 -минимална степен на образование **– „ бакалавър**”

- допълнителни квалификации -Компютърна грамотност работа с Windows, MS Office, Internet.

- Познаване на нормативна уредба – Закон за собствеността и ползването на земеделските земи, Правилник за прилагане на закона за собствеността и ползването на земеделските земи, Закон за държавния служител, Закон за подпомагане на земеделските производители, Закон за държавната собственост ,Устройствен правилник на Областните дирекции ,, Земеделие“, Закон за арендата в земеделието, Закон за опазване на земеделските земи.

- умения и компетентности: аналитична и дигитална компетентност, ориентация към резултати, изграждане на отношения, познаване на заинтересуваните страни, комуникативна компетентност, управленска компетентност, лидерска компетентност

- кандидатите да отговарят на условията на чл. 7 от Закона за държавния служител.

**Начин за провеждане на конкурса:**

 Чрез решаване на тест и провеждане на интервю.

 **Необходими документи, място и срок за подаване:**

Писмено заявление за участие в конкурс, съгласно приложение № 3 към чл.17, ал.2 от от Наредбата за провеждане на конкурсите и подбори при мобилност на държавните служители ведно със следните приложения към него:

 - декларация от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност

 -копия от документи за придобитата образователно-квалификационна степен, ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

 - копие от документите, които удостоверяват продължителността на професионалния опит;

 - други документи, свързани с изискванията за заемане на длъжносттa;

Подаването на заявлението и приложенията към него се извършва лично от всеки кандидат или чрез пълномощник.

**Място за подаване**: гр. Пазарджик, ул. „Екзарх Йосиф” № 3, ет. 4 стая 7 – Център за административно обслужване на ОД „Земеделие” гр. Пазарджик.

**Срок за подаване**: от 27.06.2025 г. до 08.07.2025 г. включително, всеки работен ден от 9,00 часа до 17, 30 часа.

Документите може да се подават и по електронен път на електронна поща **ODZG\_Pazardzhik@mzh.government.bg** , като в този случай заявлението и декларациите следва да бъдат подписани от кандидата с електронен подпис.

Общодостъпното място, където ще се обявяват списъците или други съобщения във връзка с конкурса - гр. Пазарджик, ул. „Екзарх Йосиф” № 3, ет. 4, информационното табло на ОД „Земеделие” гр. Пазарджик и на официалната интернет страница на Дирекцията.

Кратко описание на **за длъжността:** Началникът на Общинска служба по Земеделие Велинград подпомага директора на Областна дирекция ,,Земеделие“ - Пазарджик при провеждане на държавната политика в областта на земеделието, както и при прилагане на Общата селскостопанска политика като провежда информационни срещи и кампании на територията на общината за информиране на обществеността за политиката на министерството на земеделието и храните. Ръководи, организира и контролира цялостната дейност на Общинска служба по земеделие Велинград. Участва и ръководи приема на заявления за подпомагане на земеделски стопани по реда на Закона за подпомагане на земеделските производители на територията на община Велинград и община Ракитово. Участва и ръководи приема на заявления за вписване в регистъра на розопроизводителите, розопреработвателите, обектите за производство на продукти от цвят на маслодайна роза и на насажденията от маслодайна роза на територията на община Велинград и Ракитово, съгласно Закона за маслодайната роза.Контролира и ръководи дейностите по регистрация на договори за ползване на земеделски земи.Участва в процеури по чл. 37в и чл.37 ж от ЗСПЗЗ на територията на община Велинград и община Ракитов.

Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при постигнати равни крайни резултати от проведената процедура.

Размерът на минамалната основната заплата за длъжността  **1850 лв.**

 **Милена Вълчинова: /п/**

 *Директор ОД „Земеделие“ – Пазарджик*